# name
Sobre l’actualització del grau de Geologia  i la seva adaptació al RD 822/2021 : informe de la comissió de treball

# metadata.dc.description[].value
Informe elaborat per la Comissió de treball sobre l’actualització del grau de Geologia i la seva adaptació al RD822

# metadata.dc.description.abstract[].value
El grau de Geologia ha d’adaptar-se a la darrera reforma del sistema universitari espanyol (Reial 
Decret 822/2021), així com a les “Bases reguladores dels plans d’estudis per als títols oficials de 
grau i màster de la UB” (BR) (Consell de Govern 14/12/2022). Fer-ho requereix, com a mínim, dur 
a terme unes modificacions substancials, d’acord amb la “Guia per a l’elaboració, la verificació i 
la modificació de titulacions universitàries de grau i màster”, de l’Agència per a la Qualitat del 
Sistema Universitari de Catalunya (AQU).
L’adaptació a les noves normatives obliga, com a mínim, a redactar els resultats d’aprenentatge 
globals i específics per matèria, a ajustar les hores lectives presencials, a retocar la càrrega 
creditícia de dues assignatures, a eliminar una assignatura optativa de 9 crèdits, a ajustar la ràtio 
d’optativitat a 1,5 crèdits d’oferta per 1 crèdit a cursar, i a dissenyar finestres de mobilitat. A més, 
tot i que les BR són relativament ambigües al respecte, indiquen que els plans d’estudi 
s’estructuren per semestres de 30 crèdits, la qual cosa obligaria a semestralitzar l’ensenyament.
Des de la implantació de l’actual pla d’estudis s’ha anat fent palesa la necessitat d’actualitzar-lo 
en el marc de les múltiples reflexions sobre el futur de les titulacions en geologia i el paper del 
geòleg en la societat actual en tot el món occidental. Sobre les reflexions publicades es presenta 
un resum conjunt.
Superades la segona acreditació a l’abril de 2023 (en progrés vers l’excel·lència) i la certificació 
del Sistema Intern de Garantia de la Qualitat (SIGQ) del centre, el tràmit obligat d’adaptació al RD 
obre una finestra d’oportunitat per repensar la titulació, tenint en compte les noves normatives, 
les possibles interaccions amb titulacions futures, i el paper de la geologia al món.
L’AQU estableix quina tipologia de canvis i en quina magnitud són autoritzables (modificacions 
no substancials o substancials), i quins canvis no són autoritzables i, de plantejar-se, suposen
l’extinció del pla d’estudis i la verificació d’una nova titulació. En el cas del grau de Geologia, 
canvis en el rang de les modificacions autoritzables implicarien mantenir l’acreditació en progrés 
vers l’excel·lència, mentre que una reverificació implicaria la seva pèrdua.
S’ha recollit l’opinió de tots els col·lectius interessats (alumnat, coordinadors d’assignatures, PDI 
en general, egressats de grau i d’anteriors plans, ocupadors i Consell assessor) per copsar quines 
son les fortaleses i les mancances del pla d’estudis actual, i quin punt d’ambició haurien de tenir 
els canvis que es plantegin, addicionals als necessaris per a l’adaptació al RD. S’ha recollit 
informació sobre els plans d’estudi en altres graus de Geologia de l’estat i a la resta del món, que 
mostren les diferents maneres de plantejar els ensenyaments de Geologia a partir d’un nucli 
científic bàsic i clàssic i una part més avançada i aplicada.
Finalment es plantegen una sèrie de recomanacions tècniques en relació a (1) l’adaptació a la 
normativa, (2) el disseny de la titulació per deixar la porta oberta a un doble grau, (3) els canvis 
en els continguts, limitats a modificacions substancials que no implicarien reverificació.
Ha de ser el Claustre de Professors, i com a òrgan competent la Junta de Facultat, qui decideixi 
quin camí emprendre. La concreció dels canvis quedarà en mans o bé d’una comissió de 
modificació (per introduir modificacions substancials), o bé d’una comissió promotora (per fer 
una reverificació). La primera comissió hauria de modificar la memòria actual abans de la tardor 
de 2025 per implantar les modificacions el curs 2026-2027. La segona hauria d’elaborar una nova
memòria abans de l’abril de 2026, per posar en marxa el grau reverificat el curs 2027-2028.

# metadata.dc.identifier.citation[].value
Lastras, G., Domènech, C., Martínez-Granado, P., Bover, T., Cabrera, L., 2024. Sobre l’actualització del grau de Geologia i la seva adaptació al RD 822/2021. Informe de la comissió de treball. Facultat de Ciències de la Terra, 78 pp.

# metadata.dc.rights[].value
cc by (c) Lastras Membrive, Galderic, et al., 2024

# metadata.dc.source[].value
RIDOC (Recursos d'Informació per a la docència)

# metadata.dc.title[].value
Sobre l’actualització del grau de Geologia  i la seva adaptació al RD 822/2021 : informe de la comissió de treball